चार वर्ष बीतने के बाद भी छात्रावास भवन का निर्माण कार्य अधूरा
अधूरे कार्य से अटका बालिका आवास छात्रावास का मामला
भास्करन्यूज | शिवगंज
बालिकाशिक्षा को बढ़ावा देने के लिए राज्य सरकार की ओर से चार साल पहले आदर्श राजकीय बालिका उच्च माध्यमिक विद्यालय शिवगंज में आवासीय छात्रावास का निर्माण कार्य शुरू करवाया गया, जिसका निर्माण कार्य आज भी अधूरा है। विद्यालय की प्रधानाचार्य नंदिता माथुर ने बताया कि 25 दिसंबर 2016 को विद्यालय प्रशासन की ओर से जिला रमसा अधिकारी सिरोही को पत्र भेजकर आवासीय छात्रावास के निर्माण में 21 खामियां गिनाई थी, जिसमें सिर्फ चारदीवारी निर्माण का कार्य ही हो पाया है। इसके बाद फिर से 21 फरवरी 2017 को पत्र भेजकर भवन के बीच वाले भाग से पानी निकासी के लिए पाइप लगाने, नल कनेक्शन कराने, खिड़कियों के टूटे कांच नए लगाने, क्षतिग्रस्त छज्जे की मरम्मत कराने, टॉयलेट के टूटे पड़े पाइप को बदलने, पेयजल के लिए वॉटर कूलर, नलों को सही लगाने, परिसर में खोदे गए गड्ढे को भराने, भवन परिसर को समतल कराने, दरगाह की ओर दीवार की ऊंचाई बढ़ाने का कार्य शीघ्र कराने का आग्रह किया है, लेकिन 10 दिन गुजरने के बाद भी किसी ने कोई सुध नहीं ली है। शेष| पेज 13
100बालिकाओं के आवास की है सुविधा : छात्रावासमें पहले 60 बालिकाओं के आवास की स्वीकृति प्राप्त हुई थी, लेकिन बाद में इसे अपग्रेड कर 100 बालिकाओं की आवास सुविधा के लिए छात्रावास भवन की छत पर दो मंजिल का निर्माण कार्य ओर शुरू किया गया है, वह तो लगभग पूरा हो गया है। लेकिन इसके पहले निर्मित भवन के कार्य में आज भी कमियां होने से विद्यालय प्रशासन इसे लेने को तैयार नहीं है। विद्यालय की प्रधानाचार्य का कहना है कि भवन का निर्माण कार्य पूर्ण होने पर इसे लिया जाएगा। राज्य सरकार ने छात्रावास निर्माण के लिए पहले 34.50 लाख रुपए एवं इसके बाद द्वितीय चरण में करीब 29 लाख रुपए स्वीकृत किए है। छात्रावास का निर्माण कार्य वर्ष 2012 में शुरू हुआ था। इसके बाद दो-तीन बार कई महीनों तक इसका निर्माण कार्य बंद ही पड़ा था।
कार्य पूर्ण होने पर लेंगे छात्रावास
^बालिकाआवासीय छात्रावास का अभी काम पूरा नहीं हुआ है। इसके लिए हाल ही में संबंधित विभाग को पत्र भी लिखा है। अधूरा कार्य पूर्ण होने पर ही इसे लिया जाएगा। -नंदिता माथुर, प्रधानाचार्य, राबाउमा विद्यालय, शिवगंज
शिवगंज. अधूरा पड़ा छात्रावास भवन।
hin_Deva mag_Deva bho_Deva hin_Deva hin_Deva hin_Deva hin_Deva bho_Deva